### Beslutning

Tilbagesendes Magistratsafdelingen for Kultur og Borgerservice med bemærkning, at byrådet i sit møde den 2. december 2021 har vedtaget Magistratens foranstående indstilling af 22. november 2021.

### Resumé

I forbindelse med Budgetforlig 2022 blev forligskredsen enige om at yde anlægstilskud til nye idrætsfaciliteter. Der afsættes 12 mio. kr. årligt i 2024 og 2025 til idrætsfaciliteter.

Rådmanden indstiller, at midlerne fordeles på fire konkrete idrætsfaciliteter: Der ydes tilskud på 7 mio. kr. ex moms til en idrætshal i henholdsvis [adresse], Åbyhøj og Solbjerg, mens der ydes tilskud på 3 mio. kr. ex moms til en kunstgræsbane ved [adresse].

Den 6. oktober blev Kulturudvalget orienteret om processen for udmøntning af budgetforliget.

Den 14. oktober havde rådmanden møde med Idrætssamvirket og Århus Fodbold Forum, som kom med input til fordelingen af anlægsmidlerne mellem de fire projekter.

### Indstilling

Det indstilles:

At 1) der gives et anlægstilskud via en KB-bevilling på 7 mio. kr. ex. moms til [adresse] Bears/Skovbakken Basketball til etablering af Creative Basketball Universe i tilknytning til [adresse].

At 2) der gives et anlægstilskud via en KB-bevilling på 7 mio. kr. ex. moms til etablering af [adresse] ved [adresse].

At 3) der gives et anlægstilskud via en KB-bevilling på 7 mio. kr. ex moms til etablering af [adresse] 2.

At 4) der gives et anlægstilskud via en KB-bevilling på 3 mio. kr. ex moms til etablering af en kunstgræsbane ved [adresse].

### Sagens forløb

18-11-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 22-11-2021 Magistraten

Fremsendes til [adresse] med bemærkning, at Magistraten i mødet den 22. november 2021 anbefaler, at byrådet tiltræder Magistratsafdelingen for Kultur og Borgerservices indstilling af 10. november 2021.

Borgmester Bertram Simonsen var forhindret i at deltage i sagens behandling.

 [adresse] Aarhus Byråd
Tilbagesendes Magistratsafdelingen for Kultur og Borgerservice med bemærkning, at byrådet i sit møde den 2. december 2021 har vedtaget Magistratens foranstående indstilling af 22. november 2021.